钦定古今图书集成/明伦汇编/官常典/第617卷 > 张嵿
## 钦定古今图书集成/明伦汇编/官常典/第617卷 > 张嵿

按《广东通志》：“嵿字时俊，萧山人，进士。正德中，知南雄
府，改迁郡邑两学，取诸盐利，不以扰民。俗信鬼神，嵿
大毁淫祠，以祛民惑。是年安远峒寇为虐，都宪陈汝
厉檄以盐利椒木代民输虚赋。未几，擢江西参政。嘉
靖初，历巡抚都御史，复以本色责保昌虚赋，石征五
钱五分，民甚病之，声名减于治郡时。”